Cecilie Friberg Klysner
Cecilie Klysner (født 1994) er en dansk orienteringsløber, der er verdensmester. Hun har vundet guld på sprint-stafetten i 2016.

Cecilie Klysner har også vundet sølv på sprint-stafetten ved verdensmesterskabet (VM) i orientering samt en sølvmedalje på sprintstafetten ved europamesterskabet (EM) henholdsvis en bronzemedalje på stafetten for kvinder ved EM. Derudover har hun vundet guld ved World Games.

Cecilie Klysner, der løber for FIF Hillerød Orientering, har vundet fire danske mesterskaber (DM) i orientering foruden flere danske medaljer i forskellige orienterings-discipliner.

Resultater i orientering

VM 
Ved VM i Sverige i 2016 vandt Cecilie Klysner, der var førsteløber på sprint-stafetten, guld sammen med mix-stafetholdet med Tue Lassen, Søren Bobach og Maja Alm.

Året efter vandt Cecilie Klysner sølv på sprint-stafetten ved VM i Estland (2017). Hun var også her førsteløber på det samme mix-stafethold med Tue Lassen, Søren Bobach og Maja Alm.

EM 
Cecilie Klysner var også førsteløber på sprint-stafetten ved EM i Tjekkiet i 2016, hvor hun vandt sølv – også her sammen med mix-stafetholdet med Tue Lassen, Søren Bobach og Maja Alm.

Ved EM i 2018 i Schweiz vandt Cecilie Klysner bronze som førsteløber på stafetten sammen med Ida Bobach og Maja Alm

DM 
Cecilie Klysner har vundet individuelt DM-guld på såvel langdistancen som mellem- og sprint-distancen. I alt er det blevet til 11 medaljer på de individuelle distancer i orientering (ultimo 2021): fire guldmedaljer, tre sølvmedaljer og fire bronzemedaljer. Hertil kommer tre guldmedaljer, som hun har vundet ved stafetter samt en guldmedalje ved forbundsmesterskabet i sprint-stafet.

På langdistancen har Cecilie Klysner vundet guld (2019) og bronze (2016) og på den ultralange distance, har hun vundet sølv (2015).

På mellemdistancen har hun vundet to guldmedaljer (2019 og 2020), en sølvmedalje (2016) og to bronzemedaljer (2017 og 2021).

På sprintdistancen har hun vundet guld (2020), sølv (2019) og bronze (2016), mens hun har vundet en enkelt sølvmedalje ved DM-Nat (2016).

Sammen med forskellige hold fra FIF Hillerød Orientering har Cecilie Klysner tre gange vundet guld ved stafetter i orientering (2015, 2017 og 2019).
Herudover har hun også været med til at vinde guld ved et forbundsmesterskab (FM) i sprint-stafet (2019).

Medaljeoversigt ved danske mesterskaber

2021
 , Mellem (Grejsdalen)

2020
 , Mellem (Aggebo-Græsted Hegn)
 , Sprint (Hillerød Øst Grønnevang)

2019
 , Lang (Søskoven)
 , Mellem (Rold Skov Hesselholt)
 , Sprint (Grindsted By)
 , Stafet (Grib Skov)
 , Sprint-stafet (Grindsted By) – (FM)

2017
 , Mellem (Nykobbel)
 , Stafet (Langesø Syd)

2016
 , Lang (Gribskov Nord og Harager Hegn)
 , Mellem (Mols Bjerge)
 , Nat (Hou Skov)
 , Sprint (Haderslev By)

2015
 , Ultralang (Gribskov Øst)
 , Stafet (St. Hjøllund N)

World Games - orienteringsløb 
Cecilie Klysner har vundet guld ved World Games, der er en international sportsbegivenhed beregnet for de sportsgrene, der ikke indgår i De Olympiske Lege. Ved World Games 2017 i Wroclaw, Polen vandt hun guld på sprint-stafetten sammen med mix-stafetholdet Andreas Hougaard Boesen, Søren Bobach og Maja Alm.

Andre udmærkelser 
Hillerød Samvirkende Idræt kårede i 2016 Cecilie Klysner til ’Hillerødprisen 2015’.
Cecilie Klysner har herudover modtaget Hillerød Elite Idræts 'Talentidrætspris 2016'.

I 2017 var Cecilie Klysner blandt 13 AU-studerende elitesportsstjerner, der blev hyldet af Aarhus Universitet for de sportslige præstationer og evnen til at gennemføre en akademisk uddannelse ved siden af sportskarrieren.

I 2019 blev Cecilie Klysner udnævnt til ’Årets O-løber’ i Dansk Orienterings-Forbund,
mens Dansk Orienterings-Forbunds Venner tildelte Cecilie Klysner et træningslegat i 2013 og 2014.

Referencer

Eksterne henvisninger 
 Cecilie Klysners profil – International Orienteering Federation (på engelsk)
 Cecilie Klysner – World of O Runners

Orienteringsløbere fra Danmark
Verdensmestre i orientering